o
KLUBI 700
26.12.1996 JonBenet Ramsey löytyi kotoaan kuolleena.
Hänen suunsa oli tukittu teipillä, ja hänet oli kuristettu.
Hänen vanhempiaan pidettiin pääepäiltyinä.
Lopulta heidät vapautettiin syytteistä, -
mutta se ei riittänyt isälle.
JonBenet Ramseyn murha on USA:n tunnetuimpia murhatapauksia.
Tänään hän olisi 21-vuotias.
Hänen isänsä, John Ramsey, odottaa yhä murhaajan löytymistä.
Lapsen murha on kauhea rikos. Sitä ei voi käsittää.
Eräs mediatutkija on todennut, -
että ratkaisemattomasta kauneuskuningattaren murhasta -
alkoi Yhdysvaltain journalismin likaisin kausi.
Lehdistö, poliisi ja koko maailma teki teistä julkisesti pilkkaa.
Poliisi epäilee aina ensin vanhempia, joten hyväksyimme sen.
Luulimme, että ennen pitkää poliisi jättäisi meidät rauhaan.
Se ei kuitenkaan ollut mitään verrattuna lapsen menettämiseen.
Kaikki muu oli toisarvoista.
Olisimme luopuneet kaikesta saadaksemme lapsemme takaisin.
Lapsen kuolema ei ollut Johnin elämän ainoa tragedia.
14 vuoden sisällä hänen vanhin tyttärensä kuoli kolarissa, -
nuorin tyttärensä murhattiin ja vaimonsa kuoli syöpään.
Hänen vaimonsa ei nähnyt päivää, -
jona perhe vapautettiin syytteistä.
Kuinka pitkään jouduitte elämään epäilyksen sateenvarjon alla?
Piirisyyttäjä pyysi meiltä anteeksi julkisesti vuonna 2008.
Murhasta oli kulunut 12 vuotta.
Piirisyyttäjä Mary Lacy tiedotti julkisesti, -
että uusi DNA-näyte on osoittanut Ramseyn perheen syyttömäksi.
"DNA-profiili kuuluu murhaajalle.
Perheeseen kohdistuvat epäilyt loivat heille elävän helvetin, -
mikä lisäsi heidän kärsimystään.
Heitä tulee tästä lähtien kohdella tämän rikoksen uhreina..."
Se ei ollut syy juhlia, vaan pelkkä askel oikeaan suuntaan.
Vaikka media syytti meitä, -
tavalliset ihmiset kohtelivat meitä hienosti.
Ymmärsin, kuinka myötätuntoisia ihmiset voivat olla.
Näimme, kuinka Jumala voi kääntää kaiken hyväksi.
Eräs nainen kertoi, kuinka tarinani oli rohkaissut häntä luopumaan -
itsemurha-ajatuksista.
Ajan kuluessa suru antoi tilaa hyville muistoille.
Muistan JonBenetin suloisena kuusivuotiaana tyttönä.
John on kirjoittanut kirjan, "Kärsimyksen toinen puoli", -
jolla hän haluaa rohkaista tragedian uhreja.
Johnin uskontaival alkoi vanhimman tyttären kuolemasta.
Kun kuulin kuolemasta, huusin, ettei Jumalaa ole.
Siinä ei ollut järkeä.
Hän kuoli poikaystävänsä kanssa kolarissa keskellä päivää.
Sitä ennen olin nimikristitty. Tulin kristitystä kodista.
En ollut ymmärtänyt kristinuskoa.
Eräs hyvä ystävä kertoi rukoilleensa puolestani.
Hän opetti minut tutkimaan Raamattua.
Uskoni alkoi kasvaa.
Mitä uutta olet oppinut Jumalasta ja Jeesuksesta?
Jeesus on todellinen. Hän on se, kuka hän sanoi olevansa.
Voin keskustella hänen kanssaan rukouksessa.
Kun JonBenet kuoli, luotin Jumalaan.
Tiesin, että tyttäreni oli Jumalan luona, -
enkä vaatinut Jumalalta selitystä.
Johnin kärsimykset jatkuivat.
Vuonna 1994 Patsy oli parantunut munasarjasyövästä, -
mutta kahdeksan vuotta myöhemmin hän sairastui uudelleen.
Hänen tilansa lieveni 3 kertaa, -
mutta lopulta hän kärsi niin paljon, -
että pyysin Jumalaa ottamaan hänet.
Kuolema oli sekä murhe että helpotus.
Tiesin, että tulisin ikävöimään häntä, -
mutta ainakaan hän ei enää kärsisi.
Johnin ystävä rohkaisi häntä elämään ajatellen, -
että paras on vielä edessäpäin.
John meni Intiaan palvelemaan.
Sinusta tuli Missionuorten lähetti Intiaan.
Se oli hienoa ja hengellisesti antoisaa aikaa.
John tapasi Jenin, ja he menivät naimisiin.
Jen kasvoi lähettiperheen lapsena Etiopiassa.
Hän on vakaa uskova, ja meillä on ollut hieno avioliitto.
Hän osoitti, että parhaat päiväni ovat vielä edessäpäin.
Olisit voinut katkeroitua kokemustesi myötä.
Niin ei kuitenkaan käynyt.
Siihen vaikutti ainakin se, -
kuinka paljon myötätuntoa saimme osaksemme.
Ihmiset ottivat meihin yhteyttä ja rohkaisivat meitä.
He pyysivät anteeksi meitä vastaan nostettuja syytöksiä.
Jeesus sanoi, -
että kärsimys on osa hänen seuraajiensa elämää.
Jokainen joutuu kokemaan kärsimyksiä elämänsä aikana.
Elämä ei ole helppoa.
Sen olen oppinut.
Kärsimys alkaa ja loppuu aikanaan.
Kirjani sanoma on, että jonain päivänä kärsimys loppuu.
On hienoa nähdä, kuinka Jumala käyttää uskovien kärsimyksiä -
rohkaistakseen muita.
Jos teillä on kärsimyksiä elämässänne, -
Jumala voi koskettaa teitä Johnin kirjan kautta.
Hänen perheensä on kokenut kohtuuttomia kärsimyksiä.
Tulee mieleen Job. Hänkin joutui moniin kärsimyksiin.
John ja Patsy joutuivat kokemaan helvetin, kun heitä syytettiin.
Vaimo ei ehtinyt nähdä syyttömäksi julistamista, -
koska hän kuoli syöpään.
Heiltä kuoli tytär. Uskomatonta.
Lopuksi Johnille kävi kuin Jobille.
Jumala antoi hänelle uuden vaimon, uuden alun ja uuden uran.
Hän on joutunut kestämään paljon.
Kirja on nimeltään "Kärsimyksen toinen puoli".
Suosittelen.
Seuraavaksi tapaamme muusikon, jonka ura tuhoutui.
Näin valokiilan ja kuulin äänen, -
joka kehotti minua ampumaan itseni.
Mitä tapahtui, kun hän veti liipaisimesta? Pian näet.
Sallikaa lasten tulla minun tyköni, älkääkä estäkö heitä, -
sillä senkaltaisten on Jumalan valtakunta.
Joka ei ota vastaan Jumalan valtakuntaa niinkuin lapsi, -
se ei pääse sinne sisälle.
Kun otamme Jeesuksen vastaan, meistä tulee Jumalan lapsia.
Joko olet turvannut häneen?
Alex Montaise oli synnynnäinen muusikko.
Kun hänen uransa päättyi, hän halusi päättää päivänsä.
Jo kolmevuotiaana Alex kiersi Meksikoa muusikkoperheensä mukana.
Soitimme kitaroita, viulua ja mandoliinia.
Minä sain soittaa marakasseja.
Lapsikatras matkusti lähetyssaarnaajavanhempien mukana.
Tein kaikkea, mitä pastorin pojan tulee tehdä.
Silti jotain puuttui.
Elin todeksi vanhempieni uskoa, en omaani.
Musiikista tuli hänen jumalansa.
Rakastin musiikkia.
Musiikki kosketti sieluni syvimpiä kohtia.
Jotain räjähti sisälläni.
13-vuotiaana Alex alkoi soittaa erään bändin kanssa yökerhoissa.
Ison keikan jälkeen bändin jäsenet veivät Alexin juhlimaan.
He veivät minut bordelliin.
Se yö muutti minut, ja tulin riippuvaiseksi prostituoiduista.
Elämäni muuttui valheeksi. Aloin elää kaksoiselämää.
Kun Alex oli 16-vuotias, hänen isänsä kuoli yllättäen.
Kysyin Jumalalta, miksi hän vei isäni, kun tarvitsin häntä eniten.
Puhuin Jumalalle siihen tyyliin.
Elämäni oli tyhjää ja surullista, ja olin hyvin vihainen.
Alex vuodatti vihansa musiikkiin.
18-vuotiaana hän muutti USA:han ja meni naimisiin.
Hän perusti levytysstudion, ja pian hän tuotti levyjä latinotähdille.
Sitten Alex sai oman levytyssopimuksen.
Kiertueet olivat yhtä juhlimista.
Urani lähti nousuun, ja minulla oli lukuisia salasuhteita.
Uran huippukohtia oli esiintyminen nelivuotiaan tyttären kanssa.
Tilanne oli kuitenkin jo huono.
Seksiriippuvuus, alkoholi ja huumeet tekivät tehtävänsä.
Yritin esiintyä ihmisenä, jolla oli kaikki kunnossa, -
mutta se ei toiminut.
Uskottomuus tuhosi avioliiton, ja vaimo otti eron.
Alex menetti kotinsa, studionsa ja uransa.
Menetin kaiken yhtä nopeasti kuin olin sen saanutkin.
Masennuin ja itkin jatkuvasti.
Alex käveli kaduilla, kunnes ystävä otti hänet luokseen.
Sitten hän löysi aseen.
Kuulin äänen, joka kehotti minua ampumaan itseni.
Alex soitti veljelleen.
Hän pyysi anteeksi ja hyvästeli minut.
Silloin pyysin siskoani rukoilemaan kanssani.
Pyysimme Jumalaa olemaan Alexin lähellä -
ja näyttämään meille, missä hän oleili.
Aloin aavistella, missä hän oli.
Kun veli löysi Alexin, hän oli ampunut itseään vatsaan.
Kaikki alkoi pimetä, ja tuli kylmä.
Suljin silmäni ja menetin tajuntani.
Chris löysi veljensä lattialta.
Käänsimme hänet ympäri ja aloimme nuhdella kuolemaa.
Jumala ei ainoastaan ollut paikalla, -
vaan hän myös toimi.
Alex heräsi sairaalassa.
Olin epäonnistunut yrityksissäni muuttua paremmaksi ihmiseksi.
Olin epätoivoinen.
Tiesin tarvitsevani Jumalaa.
Vain hän oli riippuvuuksiani voimallisempi.
Hänellä oli voima vapauttaa minut.
Sitten hänelle tuli vieras.
Uskon, että sillä hetkellä Jumala antoi minun ajatella selkeästi.
Vieras kysyi, halusinko pelastua.
Nyökkäsin, ja sitten hän rukoili puolestani.
Silloin otin Jeesuksen vastaan pelastajani.
Siitä hetkestä lähtien elämäni alkoi muuttua.
Jeesus kävi luonani.
Jeesus paransi Alexin ruumiin ja vapautti hänet riippuvuuksista.
Kun luin Jeesuksen ihmeteoista, pyysin samoja ihmeitä itselleni.
Tarvitsin niitä.
Kaikki minua piinanneet äänet, himot ja muut asiat -
hävisivät yhtäkkiä.
Vain Jeesus voi tehdä sellaista.
Nyt Alex on mennyt uusiin naimisiin ja saanut perheen.
Jumala on uudistanut suhteeni aikuisiin lapsiini.
Olen saanut pyytä heiltä anteeksi.
Alex on todella muuttunut.
Hän on isä, joka osoittaa lapsilleen Jumalan rakkautta.
Lisa ja Alex johtavat yhdessä espanjankielistä seurakuntaa.
Jeesus on kaikkeni. Saamme syntimme anteeksi hänen veressään.
Olen ikuisesti kiitollinen siitä, mitä hän on tehnyt.
Jumala ei välitä siitä, mitä olet tehnyt.
Hän ottaa sinut vastaan, jos vain käännyt hänen puoleensa.
"Varas ei tule muuta kuin varastamaan ja tappamaan -
ja tuhoamaan. Minä olen tullut, että heillä olisi elämä ja olisi -
yltäkylläisyys." Joh. 10:10
Alex oli paholaisen pauloissa.
Paholainen yritti saada hänet tekemään itsemurhan.
Hän yritti saada Jeesuksenkin hyppäämään.
Ehkä sinäkin kuulet ääniä, -
jotka käskevät ottamaan purkillisen lääkkeitä, ajamaan kolarin -
tai astumaan junan alle.
Ääni lupaa, että kuoleman jälkeen koittaa rauha.
Paholainen yrittää saada sinut helvettiin ikuisiksi ajoiksi.
Hän haluaa tuhota Jumalan luomistyön.
Hän vihaa ihmisiä, koska heidät luotiin Jumalan kuviksi.
Jumala haluaa, että tulet hänen luokseen.
"Tulkaa minun tyköni, kaikki työtätekeväiset ja raskautetut, -
niin minä annan teille levon." Matt. 11:28
Miksi Alex oli vaikeuksissa? Oliko se hänen oma vikansa?
Hän itse otti huumeita ja joi liikaa.
Hän tuhosi itse oman uransa ja elämänsä.
Kaiken takana oli kuitenkin saatana.
Jumalan ääni on suloinen ja hiljainen.
Hän puhuu sinulle juuri nyt.
Hän ymmärtää sinua.
Rukoile kanssani nyt, pyydän sitä Jeesuksen nimessä.
Jos haluat tuntea Herran, rukoile kanssani.
Toista sanat perässäni.
Herra, antaudun sinulle.
Tunnustan ongelmani ja syntini.
Tunnustan myös sen, etten voi vapauttaa itseäni.
Tule sydämeeni, Jeesus. Pyydän sitä pyhässä nimessäsi.
Vapauta minut.
Otan sinut vastaan pelastajanani.
Tule elämäni Herraksi.
Tästä hetkestä lähtien voit ylistää häntä.
Jos rukoilit kanssani, kerro siitä jollekulle.
Soita esirukoilijoillemme. He välittävät sinusta.
Soita heille ja kerro, että rukoilit kanssani.
Soittoasi odotetaan.
Seuraavaksi vastaamme katsojien kysymyksiin.
Magalie kertoo eronneensa miehestään vuosi sitten.
Mitä hän voi tehdä, nyt kun hän haluaa miehensä takaisin?
Kuulette vastauksen pian.
Seison sydämesi ovella ja kolkutan.
Vierailen jokaisen luona.
Haluan vain, että voisimme oppia tuntemaan toisemme.
Joku kolkuttaa sydämesi ovea. Hän on Jeesus Kristus.
Kutsutko hänet sisään? Soita tai kirjoita meille tänään.
Tavallinen amerikkalainen asunto maksaa yli 200 000 dollaria.
CBN lahjoitti eräälle kiinalaiselle perheelle unelma-asunnon.
Huein vanhemmilla ei ole enää varaa lähettää häntä kouluun.
Itkin, koska halusin jatkaa koulua, mutta halusin myös auttaa perhettä.
Huei tulee viljelijäperheestä.
Vuorenrinteillä on vaikea kasvattaa riittävän paljon ruokaa, -
ja ongelmat vain kasvavat sateiden tullessa.
Asumme mudasta tehdyssä talossa, jonka olkikatto vuotaa sateella.
Lattia on kostea, ja pelkäämme talon romahtamista.
Katon korjaukseen ei riittänyt rahaa, vaikka Huei lopetti koulun.
Kun katto on korjattu, saan palata kouluun.
CBN Hong Kong riensi apuun.
Rakensimme heille kokonaan uuden talon.
Talon rakentaminen maksoi vain tuhat dollaria.
Talo on hyvä, eikä sade pääse enää sisätiloihin.
Nyt voimme nukkua kunnolla.
Olemme niin iloisia, että pääsen takaisin kouluun. Kiitos teille.
Olemme hyvin kiitollisia CBN:lle. Kiitos kaikesta avustanne.
Meidän tulee tuntea myötätuntoa niitä kohtaan, -
joilla on huonompi elintaso.
Olemme monta kertaa raportoineet ihmisistä, -
joiden talojen katto vuotaa ja jotka nukkuvat märillä patjoilla.
Heidän on vain elettävä niin.
Teidän avullanne voimme auttaa monia tällaisia ihmisiä.
Kun osoitamme heille myötätuntoa, -
Jumalan rakkauden viesti pääsee muuttamaan heidän elämänsä.
700-klubilaisten tehtävä on muuttaa maailmaa Jeesuksen nimessä.
Toimimme ympäri maailmaa, ja myös Yhdysvalloissa.
Liity joukkoomme.
Nyt otetaan kysymyksiä.
Magalie: "Erosin miehestäni vuosi sitten, ja hän asuu vanhemmillaan.
Haluan hänet takaisin. Kuinka toimin?"
Onpa ikävä tilanne.
Anna hänelle anteeksi ja kerro hänelle, että rakastat häntä.
Rukoile hänen puolestaan.
Muuta ei ole tehtävissä. Et voi pakottaa häntä toimimaan oikein.
Jumala voi puhua hänelle. Sinä et voi tehdä sen enempää.
Casey: "Hukun kiireisiin. Tehtävää on paljon, mutta tunteja vain 24.
En ehdi nukkua enkä viettää aikaa lasteni kanssa.
Osaatteko neuvoa, miten pysyisin selväjärkisenä?"
Olet toimelias ihminen, ja yrität selvitä kaikesta itse.
Jumala käskee olemaan hiljaa ja tietämään, että hän on Jumala.
Entä jos aloittaisit päivän viettämällä hetken Herran kanssa?
Silloin voisit kertoa hänelle päivän suunnitelmista -
ja heittää taakkasi hänen päälleen.
Hän huolehtii niistä. Enkelit palvelevat häntä.
Älä yritä tehdä kaikkea itse, vaan luota Herraan.
Ota aikaa itsellesi. Sinun tulee virkistäytyä.
Saatana haluaa näännyttää meidät.
"Heretkää ja tietäkää, että minä olen Jumala." Ps. 46:10
Ranskassa sanotaan: "Soyez tranquille".
Se on käsky rentoutua.
Tyyneys on valttia.
Sihteerini teetti minulle kyltin, jossa on sama teksti.
Olkaa tyyniä.
Seuraava kysymys sopii tähän: "Pat, mitä teet kuvausten jälkeen?"
Teen kaikenlaista. Olen mukana monissa hankkeissa.
Käyn puhumassa. Luen kirjoja ja kirjoitan.
Harrastan myös rentoa oleskelua. Olen puoliksi eläkkeellä.
Nuorena olin toimeliaampi, -
mutta olen saanut siirrettyä osan taakoista pojalleni.
Aikaisemmin toimin tämän studion ja yliopiston johtajana.
Silloinkin vietit aikaa Herran kanssa.
Tein niin joka aamu, muuten en olisi selvinnyt.
Ongelma syntyi, kun sain uuden iPadin.
Pää menee pyörälle kaikkien niiden sovellusten kanssa.
Aikamme alkaa olla lopussa.
Jos haluat jutella jonkun kanssa, -
soita CBN:n päivystäville esirukoilijoille.
Soita tai kirjoita heille tänään.
Suomennos: Hanna Tischer